గట్టుప్పల్ మండలం

గట్టుప్పల్ మండలం, తెలంగాణ రాష్ట్రం, నల్గొండ జిల్లా, నల్లగొండ రెవెన్యూ డివిజన్ పరిథిలోని మండలం. తెలంగాణ రాష్ట్ర ప్రభుత్వం 2022 జూలై 23న ప్రాథమిక నోటిఫికేషన్‌ జారీ చేసింది. ఆ తరువాత ప్రజల నుంచి అభ్యంతరాలు, వినతులను స్వీకరించిన అనంతరం తెలంగాణ జిల్లాల ఏర్పాటు చట్టం (1974లోని సెక్షన్ 3) ప్రకారం 2022 సెప్టెంబరు 26న 09 గ్రామాలతో నూతనంగా గట్టుప్పల్ మండలాన్ని ఏర్పాటు చేస్తూ ఉత్తర్వులు జారీ చేసింది.

తెలంగాణ రాష్ట్రం ఏర్పడిన తరువాత మండలాల పునర్విభజనలో భాగంగా గట్టుప్పల్‌ను మండలంగా ప్రకటించిన ప్రభుత్వం తర్వాత ఆ నిర్ణయాన్ని వెనక్కి తీసుకుంది. ప్రత్యేక మండలం కోసం 892 రోజుల పాటు గ్రామస్థులు నిరసన కార్యక్రమాలు చేపట్టారు.
మండలంలో చేరిన గ్రామాలు
గట్టుప్పల్‌ మండలం మొత్తం 9 గ్రామాలతో ఏర్పాటైంది. చండూరు మండలం నుండి కొండాపురం, తేరట్‌పల్లి, గట్టుప్పల్, సిర్దేపల్లి, కుమందానిగూడ గ్రామాలు, మర్రిగూడ మండలం నుండి నామాపూర్, అంతంపేట, సోమరాజుగూడా గ్రామాలు, మునుగోడు మండలం నుండి వెలమకన్నె గ్రామాలను కలిపి మండలంగా ఏర్పాటు చేస్తూ ప్రభుత్వం ఉత్తర్వులు జారీ చేసింది.

 మండలం లోని గ్రామాలు 

 రెవెన్యూ గ్రామాలు 
క్ర.సం.గ్రామం పేరుపూర్వ మండలంజిల్లా1వెలమకన్నెమునుగోడు మండలంనల్గొండ జిల్లా2కొండాపురంచండూరు మండలంనల్గొండ జిల్లా3తేరట్‌పల్లిచండూరు మండలంనల్గొండ జిల్లా4గట్టుప్పల్చండూరు మండలంనల్గొండ జిల్లా5సిర్దేపల్లిచండూరు మండలంనల్గొండ జిల్లా6కుమందానిగూడచండూరు మండలంనల్గొండ జిల్లా7నామాపూర్మర్రిగూడ మండలంనల్గొండ జిల్లా8అంతంపేటమర్రిగూడ మండలంనల్గొండ జిల్లా9సోమరాజుగూడామర్రిగూడ మండలంనల్గొండ జిల్లా

మూలాలు

 వెలుపలి లంకెలు 

వర్గం:నల్గొండ జిల్లా మండలాలు
వర్గం:2022 లో ఏర్పాటైన తెలంగాణ మండలాలు